મુંબઇ , 26 સપ્ટેમ્બરઃ ટીમ ઇન્ડિયાનો વધુ એક ‘બેચલર ' હવે લગ્નના તાંતણે બંધાઇ ગયો છે . અમે વાત કરી રહ્યાં છીએ , ભારતીય ટીમના ધુરંધર યુવા ક્રિકેટર અજિંક્ય રહાણેની , જેણે આજે મુંબઇમાં રાધિકા ઘોપાવકર સાથે લગ્ન કરી લીધા છે . અહેવાલો અનુસાર અજિંક્ય અને રાધિકાએ અરેન્જ મરેજ કર્યાં છે . બન્ને મુંબઇના છે અને બન્ને મલુંડ વિસ્તારમાં રહે છે . લગ્નના એક દિવસ પહેલા ( 25 સપ્ટેમ્બરે ) રહાણેએ ટ્વિટર પર પણ સંદેશ થકી પોતાનો ઉત્સાહ વ્યક્ત કર્યો હતો . તેણે લખ્યું હતું કે , બધી તૈયારીઓ પૂર્ણ થઇ ગઇ છે . જીંદગી નવી ઇનિંગ શરૂ કરવા માટે તૈયાર છે . આવતી કાલથી ( 26 સપ્ટેમ્બર ) હું પરણિત વ્યક્તિ બની જઇશ . રહાણેના લગ્ન અંગેની તસવીરો બીસીસીઆઇ દ્વારા ટ્વિટર પર જાહેર કરવામાં આવી છે , તેમજ ટ્વિટર પર તેને અનેક ક્રિકેટ ચાહકો દ્વારા શુભેચ્છાઓ પણ પાઠવવામાં આવી રહી છે . રહાણેની ક્રિકેટ કારકિર્દી અંગે વાત કરીએ તો રહાણેએ 17 વર્ષની ઉમરે ભારતના પૂર્વ બેટ્સમેન પ્રવીણ આમરે પાસે ટ્રેનિંગ લીધી હતી . આજે તે ભારતીય ટીમ તરફથી ક્રિકેટના ત્રણેય ફોર્મેટમાં રમી રહ્યો છે , તેણે અત્યારસુધીમાં 10 ટેસ્ટમાં 678 રન બનાવ્યા છે અને 34 વનડેમાં 946 રન બનાવ્યા છે , તથાં 74 પ્રથમ શ્રેણીની મેચોમાં 6495 રન બનાવ્યા છે . અહીં નીચે આપવામાં આવેલા સ્લાઇડરમાં રહાણેના લગ્નની કેટલીક તસવીરો અને ટ્વિટ અંગે જણાવવામાં આવ્યું છે . સચિન કે પોન્ટિંગ નહીં , મહિલાઓએ પહેલા બનાવ્યા હતા આ રેકોર્ડ આ પણ વાંચોઃ - આ ધુંરધરોએ લાસ્ટ બોલમાં છગ્ગો ફટકારી ટીમને બનાવી વિજયી